Martin Egg
Dor Martin Egg (* 18. Juni 1915 z Krombach; † 18. September 2007 äbadord), vo Beruf Banggkaufmã, isch a bayrisch-schwäbischor Hoemeddichdor gwäa. Är isch sae Läaba lang mid sae-ra Heomedsdadd eng vorbonda bliiba.

Läaba 
Uffgwaggsa isch dor Martin Egg z Krombach (Graes Genzburg), emm bayrischa Regiirongsbezirg Schwåba, als Sõ vom Finanzbeamda Gabriel Egg ond saera Frao Franziska. Bei dor Sbarkass vo Krummbach hådd-or dor Banggkaufmã glärnd. Gaschaffd hådd-or sae Läaba lang bei dor Sbarkass, dorvo fasd 18 Jår emm äbafalls bayrisch-schwäbischa Ottobeira, mån-or nåch saenor Pensionirong nå ao bliiba isch. D maesde vo saene Sacha hådd-or dord gschriiba. On sälbor vorfassdor humorvollor Riggbligg uff sae Läaba fended sich enn saem Buach „Es weihnachtat“. Dees Buach isch vo älle saene Biachor s bekanndesde ond emm bayrischa Dåel vom Schwåbaland weid vorbraeded. Sae Doochdor Cölestine Egle-Egg hådd zo demm Buach ond zo andore faene schwarz-weise Sdrichzaechnonga gmåld.

Dialäggd ond Schreibweis  
Saene Biachor send dåels emm osd-schwäbischa Dialäggd vorfassd, dåels enn hochdeidsch. Zwåe vo saene schwäbische Gedichd geids uff saera Homepage zomm Haera ond gäbbed on Aedruck vo saem Dialäggd.. 

Sae Schreibweis isch eenlich wia dui vo andore osd-schwäbische Schreibor aus Bayorn: 
Må-mor hochdeidsch "e" [e] schreibd, abor schwäbisch "ä" [ɛ] schwäzzd, schreibd-or "ea". 
Är schreibd "au" firr drei Sacha: Firrs tatsächliche "au" [aʊ], abor ao firrs "ao" [ao] ond firrs "dongle a" [ɒ:]. Mor muas a bissle uffbassa, ond älle drei beim Vorläasa ondorschaeda.

Biachor  
 Dös warat halt no Zeita. Gedichte, Erzählungen, Erinnerungen und Schulaufsätze, Druckerei Müller, Krummbach, 3. Aufl. 1999, ISBN 3-934230-00-8
 Es weihnachtat. Gedichte, Erzählungen und Erinnerungen in schwäbischer Mundart, Druckerei Müller, Krumbach, o. J., ISBN 3-934230-01-6.
 Ja so ebbes. ISBN 3-934230-02-4.
 Die Aufklärung. ISBN 3-934230-03-2.
 So bin i halt. ISBN 3-934230-04-0.
 Früah’r ond iatzt. ISBN 3-934230-05-9.
 Durchlaucht geruhen. ISBN 3-934230-06-7.
 Es war einmal. ISBN 3-934230-07-5.
 Fünfzig rote Rosen. ISBN 3-934230-08-3.
 Ernstes und Heiteres. ISBN 3-934230-09-1.

Website 
 D Website vom Martin Egg

Fuasnota 

Bänkler
Autor uf Alemannisch
Träger vom Bundesverdinschtchrütz am Bändel
Bayer
Dütsche
Maa